Downloaded from YTS.LT
Official YIFY movies site: YTS.LT
Poznáte legendu o Silyanovi?
Túto legendu zo 17. storočia, možno dokonca staršiu,
mi vyrozprával môj starký.
Žil raz jeden chlapec,
ktorý žil v krajine zvanej Macedónsko.
Jeho rodina vlastnila veľké pozemky
a pestovala na nich plodiny pre celú dedinu.
Chlapcovi sa však tvrdá práca na poli nepáčila.
Sníval, že navštívi ďaleké, preďaleké kúty sveta.
Miesta, kde nájde lepší život.
Keď otcovi povedal,
že chce z dediny odísť,
otec sa tak nahneval,
že na syna zoslal hroznú kliatbu.
„Dúfam, že sa premeníš na vtáka,
aby ťa moje oči už nikdy neuvideli!“
Hneď ako otec kliatbu vyriekol,
nebo sa roztvorilo
a Silyana zasiahol blesk!
Tak sa Silyan zmenil na bociana.
Mám ti urobiť korunu?
Jasné, že áno.
Pridáme ich ešte pár.
A teraz si ako...
kráľ.
Pozri, ako ti to svedčí!
Pobozkám ťa, kráľovná moja.
- Poznáš tú pieseň? - To je moja obľúbená!
Presne tak!
Pamätáš, ako si ma vzal na prvé
rande na rodinné pole s viničmi?
Ako by som mohol zabudnúť?
Potajme sme jedli hrozno.
Najlepšia chvíľa môjho života!
Prečo?
Lebo my sme doma hrozno nemali.
A potom, pamätáš, čo som dala ja tebe?
- Nepamätám. - Uhorky!
Ak vrch spadne, ľúbiš ma!
Ak nespadne, neľúbiš ma.
Prstom.
Skutočne ma miluješ.
Obec Češinovo
Najväčšia populácia bocianov bielych v Severnom Macedónsku
Bociany Silyana medzi seba neprijali,
pretože bol iný než ony.
Nepatril však ani medzi ľudí.
Bol veľmi osamelý.
„Otec, som tu! Pozri sa na mňa!“
To mu chcel zúfalo povedať.
No namiesto slov
jeho zobák vydával len klepanie.
Poďte deti, dokončme tento dom!
Dobrá práca! Je z teba profík, Ace!
Daj dedkovi trochu malty, zlatko.
Tá ale tvrdo pracuje!
Tu máš, dedko!
Tak tvrdo pracuje preto, lebo toto bude jej izba.
Daj dedkovi ďalšiu tehlu.
Výborne, maličká!
Tvoja izba bude tá najkrajšia v dome.
Daj tú tehlu sem!
Mám ju dať sem?
Odtiaľto cez okno budeš sledovať malé bociany!
Pozri na tie bociany!
Vidíš ich tam hore?
Stavajú si dom, presne ako my.
My staviame z tehál,
ony z vetvičiek a buriny.
S radosťou prenechám tento dom
tebe a svojej dcére Aleksandre.
Sme radi, že tu môžeme byť!
Až tam na koniec.
Druhé podlažie tohto domu som postavil pre svojho syna.
Vieš, ako ma bolí, že z dediny odišiel?
Nechal nás tu tak.
Otec nevedel, že jeho syn
je stále v dedine,
blízko pri ňom.
Silyan sa však musel zmieriť s tým,
že zostane navždy bocianom.
Pozri na tú myšičku!
Utekaj, bež!
Chyť ju!
Poď!
Zem nám dala veľa.
Je veľmi úrodná!
Pomôž dedkovi hľadať zemiaky!
Tam sú ďalšie!
Mám tu šesť kíl!
Päť ton zemiakov.
Poďte, usilovní ľudia!
- Tento rok tu máme rekord! - Papriky krásne rodia!
Poďte všetci ochutnať.
Jedzte ich rukami.
Posledný zber úrody v roku.
Budúci rok bude hojnejší než tento.
Veľkoobchodný farmársky trh Dobrošinci
Ukážem ti ich!
Chcem tie najväčšie.
- Šesťsto gramov. - Čo povieš?
Nie sú dosť veľké.
Sú príliš drahé.
- Prečo sa smeješ? - No tak!
Pracujeme snáď zadarmo?
Vieš, koľko je za tým práce?
Teraz ukáž peniaze.
Nevyjdeš na mizinu.
Dvestopäťdesiat denárov.
Veľkoobchodný farmársky trh Bosilovo
Prezri si ju. Nechcem ťa okabátiť.
Je zelená?
Isteže nie.
Pätnásť denárov za kilo.
Určite nie je zelená?
Nie je, neboj sa.
Trinásť denárov za kilo.
Tam ich niekto predával za osem.
Za osem? Ty si ale vtipkár!
Ak by som ich mala dávať za osem, tak ich radšej zahodím.
Možno by sme ich mali začať rozdávať!
- Tu sú peniaze! - Nie toľko!
- Koľko? - Koľko som pýtal!
Daj mi päť vreciek za 50 denárov! To je 350!
S tebou sa ani nebavím!
Nemáš právo dávať mu peniaze!
Bol som tu prvý!
Aj ja musím nasýtiť rodinu!
Tvrdo pracujem
a chcem niečo priniesť rodine domov.
Nechcem vaše peniaze, páni!
A nedám vám ani svoje papriky!
Práve si sa pripravil o najlepšiu ponuku!
Trhy sa čoskoro skončia.
Ešte nemôžu. Nik nič nepredal.
Poď, dedko!
Neviem, čo urobíme.
Neboj sa! Rok sa ešte len začína!
Máme ďalšie plodiny na predaj.
Nič nejde hladko.
Ver mi! Máme tabak, kapustu...
Všetko je zbytočné.
Uvidíš, že sa nám to vráti. Ver mi.
Veľkoobchodné centrum na nákup tabaku
Tento je tiež druhej triedy.
Dve škatule druhá trieda,
zvyšok tretia, okej?
Nie!
Dáš mu cenu za tabak, na ktorej ste sa dohodli pri výsadbe.
Pozri, aký je žltý! Čisté zlato!
Tak dobre. Berte si ho späť domov!
Ber ho do zlatníctva, ak je to zlato!
Súhlasím, je to pekný tabak,
ale na druhú triedu.
Druhú? Ani náhodou.
Krajší tabak ako tento si ešte nevidel.
Prepáč, ale štát sprísnil pravidlá!
Zmeraj ho podľa tabuľky!
Kam ho mám podľa vás priložiť?
Ukážem ti, kam patrí.
Prvá trieda!
Vzali ste len dobré listy. Nie je ich dosť.
Všetky sú takéto!
Budúci rok už nič nezasadíme!
Končíme!
Ani náhodou. Berieme si ho späť.
Vieš, aké prácne je vypestovať tabak?
Jedna tona hnojiva stojí 1 300 denárov.
Jeden liter benzínu 1 200 denárov.
Uvažuj nad tým, čo robíš!
Pripravíš sa o všetkých farmárov!
Tri tony nepredaných zemiakov.
Čo teraz spravíme?
Všetko nám to pohnije.
Potom ich budeme musieť hodiť do kontajnera na smeti.
Všetka práca vyjde navnivoč.
Farmári sú nahnevaní.
Domnievajú sa, že štát
umožňuje obchodníkom a kupcom zneužívať ich ťažkú prácu.
Obchodníci denne len tak menia ceny.
Farmári oznámili blokádu hlavnej cesty.
Farmári nie sú otroci!
V dedine bývalo 300 farmárskych rodín,
dnes ich je sotva 50.
Z týchto cien nevyžijeme!
Dnes blokujeme hlavnú cestu.
Preč s vládou!
Nedáme vám jediné sústo!
Pracovali sme zbytočne!
Blokujeme túto cestu plodmi našej tvrdej práce!
Zacúvaj!
Spravodlivosť pre farmárov!
- Hovoríš po nemecky? - Trochu?
- Bitteschön. - Bitteschön?
- Meine Herren. - Meine Herren?
- Auf Wiedersehen? - Auf-Wieder-sehen.
- To znamená „dovidenia.“ - Dobre. „Auf-Wieder-sehen.“
Ak si niekto chce objednať sendvič,
tie...
kuracie burgery...
typické jedlá McDonald's, poznáš to.
Ja sa v tých sendvičoch až tak nevyznám.
Najmú vás, aby ste ich predávali.
Vybavil som prácu v Nemecku viac než 500 rodinám, ako ste vy.
Pomohol som, komu som len mohol.
Z mojej strany sa nemusíte ničoho obávať, to vám sľubujem.
Bol som v Nemecku, tvrdo pracoval,
vrátil som sa a vybudoval túto farmu.
Keby som tu bol zostal, nemal by som takýto luxus.
No potom som toto všetko vybudoval vlastnými rukami
a zabezpečil svoje deti a rodinu.
- Takže máte deti. - Áno.
Myslite na ich budúcnosť.
Kŕdeľ bocianov musel odletieť na juh,
aby si zaobstaral potravu.
Silyan nechcel opustiť svoju dedinu, nemal však na výber.
Odišiel v strachu,
že sa nikdy nezmieri s otcom.
Ilina!
Zabudla si na dedka a babku?
Už si na nás zabudla.
Ilina!
Ilina.
Nefunguje internet.
Tu je!
Ukáž sa, zlatko!
Babka je vyparádená!
Tá ale vyrástla!
Ako sa máte? Ste v poriadku?
Všetko je v poriadku. Je veľká zima.
Platia vám načas?
Neuveríš tomu!
Tri mesiace po sebe nás vyplatili presne na deň!
Je to skvelé!
Prečo je Ane nahnevaná?
Nie som.
To mi nevrav. Cítim to až sem.
Ane, je tam u vás zima?
Je tu zima.
Vieš, koľko tu stojí škôlka?
Dávame na to celý plat.
Veď Ace práve vravel, že sa máte skvele.
Nepočúvaj Aceho!
Míňame všetky úspory!
Sme tu sami a nedokážeme nič našetriť.
Musíš sem prísť, mama.
Aspoň na chvíľu, kým niečo nezarobíme.
Musíš sa prísť postarať o Ilinu.
Prosím...
Dedko!
Jana, dal som ich variť. Čo ďalej?
Mám do hrnca pridať kurkumu?
Áno, pridaj kurkumu.
Ale až keď ich budeš piecť. Teraz ešte nie.
Mám vodu osoliť a okoreniť?
Nie, až potom. Teraz ich len uvar.
Najskôr ich umy!
Výborne. Teraz nech zovrú.
- Dedko, pozri na Ilininu novú hračku. - Ukáž.
Chcela by si prísť sem k dedkovi?
Ilina, chceš ísť späť k dedkovi?
POZEMOK NA PREDAJ 3 500 €
VINIČ NA PREDAJ 6 000 €
POZEMOK NA PREDAJ 2 000 €
Tak sa to nerobí!
Daj to nižšie.
Nie tak.
Takto?
Sú tu dva otvory.
Otoč to, nezlomí sa to.
Vieš, odkiaľ to mám?
Priniesli mi to decká z Rakúska.
Našiel s tým už niekto niekedy zlato?
Určite.
Aby sme nekopali zbytočne.
Niektorí ľudia našli poklad!
Vieš, ako sa to zapína?
Tu to je.
Tento gombík je pre zlato, tento pre meď.
Vieš, ľudia kedysi do stien starých domov ukrývali zlato.
- Koľko to stálo, Iljo? - Šesťsto eur.
Nie veľa. Stačí nájsť šesť zlatých mincí a vráti sa to.
Myslím, že to niečo ukázalo.
Skús z tejto strany.
Určite je tento dom opustený?
Kde je majiteľ?
- Odišiel do Nemecka. - Už sa nevráti.
Čo tam robia tvoji synovia?
Vanja robí „rýchle doručovanie.“
- A Goran? - Ten robí vo fabrike.
- Na zmeny? - Len nočné.
Takže sú ako väzni. Ani nevidia svetlo dňa.
A my sme obaja zostali bez žien.
Nemám jej to za zlé, ľúbi ich. Chce im pomôcť.
Kto sa teda o teba teraz postará?
Zvládnem to, viem sa o seba postarať.
Je lepšie, keď je postarané o vnúčatá, než o mňa.
Kde sa ten chlap obesil?
Zostal sám.
Rodina ho opustila.
Obesil sa na tomto stĺpe.
Tak to dopadne, keď ťa opustí rodina.
Čo vás primälo v šesťdesiatke zmeniť povolanie?
Nebol to môj nápad.
Farmárčenie nejde.
Ani melóny, ani kukurica či zemiaky.
- Ako dlho ste pestovali? - Od 15 rokov. Už 45 rokov.
Čo s vami má teraz robiť úrad práce?
Neviem, preto som sem prišiel,
požiadať vás, aby ste mi našli inú prácu.
Nikola. Do dôchodku ešte nemôžete, ste primladý.
No na novú profesiu ste už pristarý.
Aké máte pracovné skúsenosti?
Farmárčil som, obsluhoval som ťažké stroje,
ako sú traktory.
Mohli by ste robiť šoféra?
Áno, to by som zvládol.
Ktoré skupiny vodičského oprávnenia máte?
Mám A, B, C.
- Viete obsluhovať buldozér? - Áno, viem.
Keď nastala jar, bociany sa vrátili do Macedónska.
Silyan sa nevedel dočkať, až znova uvidí rodičov
a radostný život vo svojej dedine.
Pamätáš, ako nám za traktormi
poskakovali všetky tie bociany?
My sme vysádzali a ony jedli.
Zlietli sa hneď, ako začuli zvuk traktora.
Stále nasledujú zvuk našich traktorov.
No pozri, čo teraz jedia.
Hrozne smutné.
Úbohé zviera.
Nemyslíš, že by sme si vedľa bocianov mali rovno vykopať aj vlastné hroby?
Súhlasím, no kto má zomrieť prvý?
Myslím, že prvý by si mal ísť ty.
Prečo ja?
Lebo ty pre mňa nevykopeš dosť veľký hrob. Pozri, aký som veľký.
- Som menší, no silnejší! - Takže mám zomrieť prvý?
Nie, si mladší než ja, život máš pred sebou!
„Otec, je naším údelom zomrieť
bez zmierenia?“
Silyan odmietal prijať takýto údel.
Vidíš, kde má to krídlo zlomené?
Tu! Cítim dve hrče.
Nemárni čas. Vezmi ho k veterinárovi do mesta.
Tam sa oňho postarajú.
Majú tam útulok pre divé zvieratá.
Nádherné zviera.
Si taký krásny.
Bocian?
Dajte tú škatuľu preč.
Ktoré krídlo má zranené?
Pravé.
Vidím opuch.
Je to divé zviera. Nevieme, čo s ním robiť.
Nie sme na to vyškolení.
Na klinike často divé zvieratá nemávame.
- Vlastne je to dnes prvýkrát. - Viete sa oň postarať?
Neviem, čo s ním.
Neviem, ako nakŕmiť bociana!
Z čoho je toto?
„Monoproteíny.“
Skúsme to...
Pusťte ho.
Nie, krmivo pre mačky mu nechutí.
Možno by ste ho mohli dočasne prichýliť,
kým preň nájdeme nejakú organizáciu.
Aha, môžete dať do vedra s vodou ryby.
Ryby v ňom budú plávať a on ich môže loviť.
Vezmete si toho bociana domov?
Nevidím ťa, Jana!
Ilina sa na teba hnevá, že sem nechceš prísť.
Poď sem, zlatko, pozri, čo pre teba mám!
Pozri, aký krásny bocian, zlatko!
Páni, to je nádherný bocian!
Chcem tam ísť!
Chcem ísť za dedkom!
Pôjdeme, jedného dňa.
- Dedko! - Dedko príde, neboj.
- Dedko! - Áno?
Ozval sa niekto ohľadom polí?
Nik.
Všetko je tu spustnuté. Ukáž mi ešte Ilinu.
Ako to, že nie? Mal si znížiť cenu.
Ak pýtaš 3 000, zníž to na 2 000.
Ak 2 000, predaj za 1 000.
Porozmýšľam o tom.
To preberieme inokedy.
Musíme ich predať! Potrebujeme peniaze! Koľkokoľvek dajú!
Choď, leť za svojou rodinou.
No tak, leť!
Toto bolo najväčšie bocianie hniezdo v Európe.
Aha, je také veľké, že zborilo strechu!
Vezmi si čo najviac, nech má tvoj bocian pohodlie.
Počkaj, nie je dosť plné.
Bol som mu dobrým otcom. Pomohol som mu na vlastné nohy.
Aj s kúpou auta.
- Nezaujíma sa, či niečo nepotrebuješ? - Nie, nebol tu už roky.
Nevidel ani tento dom. Staval som ho preňho.
Čo narobím? Neexistujem preňho.
To je jedno, vždy bude tvojím dieťaťom.
A čo, keď je mojím dieťaťom?
Všetko, čo mám, nechám štátu! Cirkvi!
Jemu nenechám nič.
Dieťa sa môže vzdať rodiča,
rodič však nikdy nezlomí palicu nad dieťaťom.
Je mi to jedno! Nájdem si iného syna.
Ja mám troch. Ak chceš, jedného ti požičiam.
Konečne budeš taký šťastný ako ja.
Z toho smiechu sa mi urobí zle!
Už roky som sa nezasmial.
Posuň to doľava!
Mohlo by to spadnúť z lietadla a aj tak by sa to nerozbilo!
Také pevné to je.
Silyan môže na tejto dlážke vychovať troch, štyroch mladých.
Pozrite. Nemôžem vám predať pozemok za tisícku!
To je naozaj málo. Aspoň za tritisíc!
- Kedy máte narodeniny? - Prečo?
Nemám vám ho dať ako darček?
Celý život som tú pôdu obrábal
a teraz vám ju mám dať zadarmo!
Minimum je dvetisíc!
Dobre, premyslím si to.
Ahoj, Jana! Situácia tu je desivá!
Farmári poliali plodiny benzínom a zapálili ich!
Čo to vravíš? To je hrozne smutné a znepokojivé!
Viac peňazí dostanú z poistky
než z obrábania pôdy!
Úbohý vinič! Ako ho mohli len tak podpáliť?
Premenili stromy svojich predkov na popol!
Prídu vaše rodiny na Nový rok domov?
Nie, nik nepríde.
No aj tak ho môžeme osláviť. Len my traja.
No a čo?
Šťastný Nový rok!
Kto nájde v chlebe mincu,
bude ostatných hostiť budúci Nový rok.
Pozri na tie oči.
Ako oči človeka.
Silyan mnoho bezsenných dní a nocí premýšľal,
ako otcovi povedať, že stále žije.
Rozhodol sa postaviť pred otca.
Aby videl, čo sa stane.
Otec si bociana všimol a prihovoril sa mu.
„Ty úbohý vták. Si rovnako osamelý ako ja.
Aj ty si prišiel o rodinu.
Bolí ma srdce,
lebo som preklial vlastného syna a prišiel oňho.“
Starec netušil, že je to sám jeho syn.
Rozhodol sa prijať bociana za svojho
a postarať sa oňho.
A tak sa Silyan po dlhom čase nakoniec vrátil domov.
Otec mu povedal:
„Oddnes budeme žiť spolu.
Pomôžeš mi zasiať,
aby sme mali obživu a dokázali prežiť.“
- Haló. - Ahoj, ako sa máš, drahá?
Dobre. Čo máš nové ty?
Jana... Rozhodol som sa polia nepredať.
Jednoducho sa ich nemôžem vzdať.
Dávali nám obživu 60 rokov.
Ako chceš obrábať zem sám?
Je to jediné, čo viem!
Na skládke som už dal výpoveď.
Ak chceš, vráť sa. Ak nie, prijmem to.
A tak sa Silyan a otec zmierili.
Spoločne sa vrátili k obrábaniu pôdy.
Kde som spravil chybu? Kde?
Teraz uvidíš!
Pracujme!
Neopováž sa!
Utri sa, si spotený!
Ty tekvica!
Poďme!
LEGENDA O SILYANOVI
PRI VÝROBE FILMU NEBOLA POUŽITÁ UMELÁ INTELIGENCIA
Preklad titulkov: Michal Papák